
Maswali ya Kujadili

1. Ni jambo gani la muhimu ulilojifunza  katika somo au nini kimekuvutia katika somo hili?  Je, una swali lolote? 

1. Kwa mwangaza wa fundisho la eskatolojia linalofundishwa katika kitabu cha Waebrania, unatazamia na kutumainia nini katika wakati Yesu atakaporudi?

2. Kitabu cha Waebrania kimenukuu na kurejelea Agano la kale mara 100. Kwa nini Unaliunga mkono na kuliheshimu Agano la kale katika maisha yako na huduma?

3. Orodhesha watu ambao wamekuwa wakikutia moyo. Ni kwa namna gani watu hawa wamekusaidia kubakia mwaminifu kwa Yesu?

4. Zingatia mafundisho ya kawaida yanayofundishwa katika dini nyingi hivi leo. Je, Yesu ni mkuu kwa njia zipi kuliko vitu wanavyojifanya kutoa kwa niaba yake?

5. Ina maana gani kwako kwamba Yesu Kristo ndiye kuhani mkuu wetu wa kifalme?

6. Ni kwa njia gani unaweza kuwatia moyo na kuwaonya watu kwa kutumia kitabu cha Waebrania kama chombo cha kueneza habari njema?

7. Je, nikwa namna gani ufahamu wako kuwa Yesu ni Kuhani mkuu wa Kifalme unaathiri namna unavyoomba?

8. Ni kwa njia gani ujumbe kwa Waebrania unakutia moyo na kukuwezesha wakati unapokuwa katika magumu au majaribu?

9. Ni kwa njia gani unatiwa moyo na watu waaminifu wa Agano la Kale waliotajwa katika Waebrania 11?

10. Moja ya madhumuni ya ku andikwa kwa kitabu cha Waebrania ni kusisitiza kwamba Kristo ameshinda dhambi kwaajili yetu. Je, unaweza kuwasilisha ukamilifu wa kazi ya Kristo kwa wale walio katika eneo lako na katika huduma .


DHAMIRA: Ushauri wa uvumilivu katika kitabu cha Waebrania umerudiwa mara kwa mara ili kusisitiza umuhimu wa ujumbe huu kwa Waebrania kwa ujumla. Mwandishi wa Waebrania aliwahimiza wasikilizaji wake kutumia maneno yake katika ngazi zote tatu kihisia, kuzingatia dhana na kitabia. Kwa upande wetu swala la uvumilivu ni la muhimu kutiliwa maanani.

SOMO REJEA: Kanisa la Efeso lilikuwa likitilia maanani na kuzingatia suala la dhana na kweli ya neno, hivyo lilikuwa sahihi katika kujua maana na usahihi wa neno. Lakini walikuwa wakiendelea kudhohofika katika maeneo mengine kama vile hisia na tabia. Walikuwa dhaifu katika upendo na hasa katika kuudhihirisha upendo wao katika matendo dhahiri. Sikiliza maneno ya Yesu kwao “ nayajua matendo yako, na taabu yako, subira yako, nay a kuwa huwezi kuchukuliana na watu wabaya, tena umewajaribu wale wajiitao mitume, nao sio, ukawaona kuwa waongo; tena ulikuwa na subira na kuvumilia kwa ajili ya jina langu, wala hukuchoka. Lakini nina neno juu yako, ya kwamba umeuacha upendo wako wa kwanza. Basi, kumbuka ni wapi ulikoanguka; ukatubu, ukafanye matendo yako ya kwanza. Lakini usipofanya hivyo, naja kwako, nami nitakiondoa kinara chako katika mahali pake, usipotubu. " (Ufunuo wa Yohana 2:2-5).

 MASWALI YA KUTAFAKARI:
1. Yesu alikuwa analiambia nini Kanisa la Efeso?
1. Somo linasema kuwa “Mwandishi alihimiza wasikilizaji wake kutumia kitabu chake kihisia, Kimawazo na Kitabia. Kwa kuzingatia hili, jadili kauli ifuatayo ukishirikiana na wanakikundi; Ni rahisi sana waamini kanisani kuzingatia maeneo wanayofanya vyema. Baadhi ya watu kanisani ni wazuri sana katika kufanya mambo (tabia), Wengine ni wazuri katika kujieleza, kuwa na uhusiano na wengine na kukuza maelewano (hisia). Bado wengine ni wanauwezo katika Mafundisho (dhana). Kuwa na vipawa hivi ni vizuri sana, lakini unapozingatia kupita kiasi kimoja au viwili tu kati ya hivi vitatu. Unaweza ukavutwa kutilia mkazo sana katika kipawa chako unaweza kuathiriwa na hisia za kujitumainia badala ya kumtazama Kristo. Hii nayo ni ibada ya sanamu. Karama kutoka kwa Mungu inapochukua mahali pa Kristo,mfano Mafundisho mazuri, bidii ya kazi na uwezo wa kujieleza kwa hisia, haya yanaweza kuleta Kiburi. Kuzingatia sana mafundisho kunaweza kupunguza uenezaji wa injili. Kuzingatia kupita kiasi uenezaji wa injili kunaweza kupunguza shahuku ya mafundisho mazuri au kujieleza kwa hisia. Na kuzingatia kupita kiasi kujieleza kwa hisia, kunaweza kupunguza kupendezwa na mafundisho sahihi au na uenezaji wa injili.
1. Je, katika kusanyiko lako unaowaamini wenye mwelekeo wa kuzingatia kimoja au viwili kati ya vilivyoorodheshwa hapo juu? Toa maelezo.
1. Je, unafahamu dhehebu lolote la Kikristo linalotilia mkazo zaidi kwenye moja kati ya hayo matatu kuliko mengine? Fafanua.
1.  Je, unakawaida ya kuitikia moja na sio yote matatu? Je, ni lipi?
1. Je, huwa unarejea na kuitikia baadaye yale mawili yaliyosalia ilikuweka usawa? Fafanua.
1. Kama usawa katika maeneo haya ni muhimu katika Imani (hisia, dhana na tabia). Unafanya nini ilikuweka usawa katika maisha yako naya kanisa kwa ujumla?
1. Jadili katika kundi la majadiliano. Wakati mwingine kutokuwepo kwa usawa kati ya haya ni swala linalohitajika katika ukuaji wa mtu kiroho.
 Watu wanaweza kutokujua tatizo na wanahitaji kukomaa.Wanahitaji kukua katika ufahamu kabla ya kutubu dhambi zao. Lakini wakati mwingine kuna ufahamu wa kutosha ni lazima mtu atubu
mfano; kukosa kuwa na mlingano kati ya tabia,hisia na dhana ilikuwa tatizo la Mafarisayo Yesu anasema juu yao “Basi fanyeni yoyote watakayowaambia, myashike na kuyatenda; lakini kwa mfano wa matendo yao, msitende;maana wao hunena lakini hawatendi” (Mathayo 23:3)
Hatua za Kuchukua
Chunguza kwa ukaribu kubaini kama waamini ndani ya kanisa wanamwelekeo wa kuzingatia zaidi dhana, hisia au tabia. Andika uchunguzi wako. Chunguza kuona kama wale wanaozingatia kupita kiasi eneo moja kama ndio waliokomaa zaidi au kidogo katika Imani, wakilinganishwa na wale wanaoitikia vyema katika maeneo yote matatu.


